# Velkommen til FORSA-Nyt

I dette nummer kan du læse om vores helt nye medlemsarrangement: Fællestur til Forsorgsmuseet i Svendborg lørdag d. 13/4. Vi er rigtig spændte på at se tilslutningen til dette. Forsorgsmuseet er en markant institution i dansk socialforskning, og uanset om du har været der før eller det er første gang, så er det en oplevelse. Vi får en særlig guidet tur og håber at mange medlemmer vil med..

I november afholdt vi en vellykket socialkonference om udsathed i Aarhus. Der var knap 100 deltagere, og alle fik noget med sig hjem. I den kommende tid kan vi se frem til tre planlagte webinarer samt et par andre arrangmenter, , der afventer konkrete datoer.

Vi ses i foreningen.

Anders Bøggild Christensen, formand for FORSA

# Indhold i dette nyhedsbrev:

**Formandens indlæg 1**

**Kom på tur til Forsorgsmuseet 1**

**Arrangementer 1**

**Reviewer for NSWR? 2**

**Kommende Konferencer 3**

# Kom på tur til Forsorgsmuseet i Svendborg, lørdag d. 13/4 2024 kl. 11-14.

Som et helt nyt tiltag har FORSA arrangeret en fælles foreningstur til Forsorgsmuseet i Svendborg for alle medlemmer.

Museet laver en særligt tilrettelagt rundvisning med fokus på både det historiske, museets virke og relevante forskningsprojekter. Rundvisningen tager 2 timer og vi slutter af med fælleskaffe.

Foreningen betaler entré, rundvisning og kaffe, så det er gratis at deltage, men man skal selv sørge for transporten. Meld dig til på abc@via.dk. Vi håber at se rigtig mange medlemmer til dette initiativ

[Denne lille film](https://u1018819.ct.sendgrid.net/ls/click?upn=ec7CdroeTlau-2Bv7M9HXnw7Q6G2eIpSJvabELtmJH2UgN1ol1lYFvYjIN4uToY8lw-2Bs1RnhOabd65Tt9RXTUiFA-3D-3DJz_f_lvNTUMR2jXPuuu26N7fyuv7gY8p5aQQUpyc-2BnydGVcho2O52ACUFINnxUCwXtA9TlYknQwy-2BexpVu9w8eQjulvnXPLge5ohJllAkSUsD0zK16JPjP4JvizgplXecKW8IKTbJdjDUZRcdZ-2BQ0kkdyXcsF2lTUyWL8edxcep38JroFg7OzWGWeNdhOSCG-2BASW-2BxEt0VoYxrCXU3BHVD-2BxNHNp28gqQSmhM3O5ByLLRkQt75f-2BdKDycUlVcXI6m6piYvDyttZw0fyG8FiP3VWMdFarzUz1LeZHPvomoxzQkBnoGU-2BWc7dEUsXRAlMgnMvz66AsqS6YBvMWdeO8z3wSmGns0-2BgqETxh52HNVk2-2FpfI0c7C5hCyrE3-2FC-2BIuN-2Bxe6iziKJUZv1LWHK7xZP98pSg-2FcfJ9ipOjkzBldhpbrw1UfqgH-2F0Dzl2dfB80ohwQxrBA-2FeVpOd1LQTUVZwm57gR-2BBS7EkubW7duysbo5o-2FyMkw-3D) viser museets ambassadør Lars Mikkelsen og Peer Balken, som er tidligere anbragt, rundt i museets nyeste udstilling "ANBRAGT".

# FORSA webinar onsdag d. 6/12 kl. 14-15 med Anja Svejgaard Pors og Line Kirkegaard: Drømmen om datadrevet velfærd.

Webinaret indledes med et oplæg på ca. 25-30 minutter og derefter er der ca. 15-20 minutter til spørgsmål og debat.

Abstract fra artikel i Politica årg. 55, nr. 3, 2023:

”Hvordan formes drømmen om potentialet i data og kunstig intelligens blandt ledere i den offentlige forvaltning, og hvilke roller tildeles frontlinjemedarbejderen i den datadrevne velfærd? Baseret på observationer af kommunale ledere og konsulentoplæg, undersøger artiklen de datadrømme, som omgærder udviklingsarbejdet med at introducere kunstig intelligens i kommunale beskæftigelsesindsatser. Deres datadrømme indebærer en kritik af frontlinjemedarbejderen, som mimer den etablerede ledelses- og professionsforskning, hvor frontlinjemedarbejderens praksis problematiseres: I datadrømmene kritiseres frontlinjemedarbejderens dømmekraft for i udstrakt grad alene at være baseret på menneskelig erfaring, individuelle mestringsstrategier eller professionsbårne interesser og derfor ikke varetage borgerens behov, hvilket gør, at den organisatoriske værdiskabelse forringes.”

Om oplægsholderne:

Anja Svejgaard Pors, Docent, ph.d., Københavns Professionshøjskole.

Line Kirkegaard, Leder, Novavi Ung Revers

# FORSA Webinar onsdag d. 31/1 kl. 15-16 med Tanja Dall: Virksomheders inklusionskapacitet – en ny arena for socialt arbejde?

Webinaret indledes med et oplæg på ca. 25-30 minutter og derefter er der ca. 15-20 minutter til spørgsmål og debat.

Tanja Dall, lektor ved AAU, præsenterer eksisterende viden om virksomheders inklusionskapacitet forstået som den praktiske og sociale kapacitet hos en virksomhed til at inkludere personer med begrænsninger i arbejdsevnen i ansættelser, der er bæredygtige i den enkeltes livssammenhæng og bæredygtig for virksomhedens forretningsmæssige og sociale virkelighed. Hvad er inklusionskapacitet? Hvem er involveret i arbejdet med den? Og hvordan kan man engagere sig i at udvikle den, så flere personer inkluderes på arbejdsmarkedet? På denne baggrund lægges der op til diskussion af, hvad det sociale arbejdes rolle er ift. udviklingen af et mere inkluderende arbejdsmarked. Oplægget er baseret på en gennemgang af international forskningslitteratur finansieret af Trygfonden, udført af CUBB-forskerne Tanja Dall, Mikkel Bo Madsen, Flemming Larsen og Alberte Alsø Dokkedal.

# FORSA webinar onsdag d. 7/2 kl. 15-16 med Kirstine Karmsteen: Frontmedarbejderes håndtering af socialt arbejde med børn og familier.

Webinaret indledes med et oplæg på ca. 25-30 minutter og derefter er der ca. 15-20 minutter til spørgsmål og debat.

Street-level bureaucracy perspektivet har fokus på, hvordan frontlinjearbejde kan være komplekst og underlagt krydspres. Men medarbejdere coper ikke bare med dette. De mestrer det også således, at arbejdet bliver meningsfuldt. Afhandlingen identificerer tre relationelle praksisser, der skaber mening i arbejdet: En praksis af kollektiv solidaritet mellem kolleger, en meningsskabende administrativ praksis og en meningsfuld praksis med borgere med balancering af forskellige roller i arbejdet med borgere. Webinaret er baseret på Ph.d. afhandlingen: **Mastering the alienating forces of street-level bureaucracy: A relational account of practices creating meaningfulness in the Danish child welfare services.** [Kirstine Karmsteen (politica.dk)](https://politica.dk/politicas-phd-serie/kirstine-karmsteen)

# Vil du være reviewer for Nordic Social Work Research (NSWR)?

Orientering fra redaktører på NSWR:

“Our journal editors are continually looking for possible reviewers for articles.

You will find more information here:

[Nordic Social Work Research: Recruiting for Reviewers - Campaign Page Builder (taylorandfrancis.com)](https://eur03.safelinks.protection.outlook.com/?url=https://think.taylorandfrancis.com/editor_recruitment/nordic-social-work-research-recruiting-for-reviewers/?utm_source=TFO&utm_medium=cms&utm_campaign=JSA33382&_ga=2.9290805.1842332506.1671447276-1786813771.1648565735&_gl=1*hvj9t5*_ga*MTc4NjgxMzc3MS4xNjQ4NTY1NzM1*_ga_0HYE8YG0M6*MTY3MTU0OTA1NC40OTMuMS4xNjcxNTQ5MDU5LjAuMC4w&data=05%257C01%257C%257C68f7aeb928714719e5c708dae34d725e%257C87879f2e73044bf2baf263e7f83f3c34%257C0%257C0%257C638072219015640941%257CUnknown%257CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=%257C3000%257C%257C%257C&sdata=TNa0xBaGZOagb9qGxt3qA+NOXUOWXyuz/hOVlwz53X0=&reserved=0)

# Ønsker du at abonnere på NSWR?

I forhold til det nordiske samarbejde er vi ved at komme på plads med vores fremtidige samarbejde omkring Nordic Social Work Research. Det er stadig sådan, at medlemmer af FORSA kan abonnere på tidsskriftet til en særlig årlig favørpris på 36 Euro. Det gør man ved at kontakte forlaget på subscriptions@tandf.co.uk med ønske om abonnement som FORSA-medlem.

# Konferencer i socialt arbejde

ECSWR konference d. 17-19 april 2024 i Vilnius <https://www.eswra.org/conference_main.php>

FORSA Norden-konference 17-19 juni, 2024 i Göteborg [International konference om socialt arbejdes forskning, uddannelse og praksis: NASSW/FORSA 2024 | Göteborgs Universitet (gu.se)](https://www.gu.se/en/event/international-conference-on-social-work-research-education-and-practice-nasswforsa-2024)

5th Street-Level Bureaucracy conference 18-20 juni, 2024 i København. [5th Street-Level Bureaucracy Conference - Aalborg Universitet (aau.dk)](https://www.cubb.aau.dk/lises/slb-2024)

TISSA konference 26-28 August, 2024 I Athen: <https://www.tissa.net/en>